Ֆիլիսիա Ռաշադ

**Ֆիլիսիա Ռաշադ** (, ), ամերիկացի դերասանուհի և երգչուհի, որը հայտնի է դարձել «Քոսբիի շոուն» (1984-1992) հռչակավոր սիթքոմում խաղացած դերով։

2004 թվականին Ռաշադը դարձել է առաջին աֆրոամերիկացի դերասանուհին, որը «Չամիչը արևի տակ» պիեսում խաղացած դերով «Պիեսում լավագույն կանացի դերի համար» կատեգորիայում շահել է «Թոնի» մրցանակ։ 2008 թվականին գլխավոր դեր է խաղացել պիեսի հեռուստատեսային էկրանավորման մեջ և առաջադրվել «Էմմի» մրցանակի՝ «Մինի-սերիալում կամ ֆիլմում լավագույն դերասանուհի», «Հեռուստաֆիլմում կամ մինի սերիալում լավագույն կանացի դերի համար ԱՄՆ-ի կինոդերասանների գիլդիայի մրցանակի» կատեգորիաներում, արժանացել է նաև Գունավոր մարդկանց առաջընթացի ազգային ասոցիացիայի մրցանակին։

## Կյանք և կարիերա
Ֆիլիսիյա Ռաշադը ծնվել է Տեխաս նահանգում՝ Հյուսթոնում։ Նա դերասանուհի, ռեժիսոր և խորեոգրաֆիստ Դեբբի Ալլենի ավագ քույրն է։ Առաջին լայն ճանաչումը ձեռք է բերել Բրոդվեյի «Երազանքի աղջիկներ» մյուզիքլում խաղացած դերով։ Կարիերայի հետագա փուլերում խաղացել է «Օգոստոս։ Օսեյջի կոմսություն», «Կատուն տաք տանիքին», «Օվկիանոսի մարգարիտը», «Չամիչը արևի տակ» և շատ այլ ֆիլմերում, որոնք 2004 թվականին նրան պիեսում կանացի լավագույն դերի համար բերել են «Թոնի» մրցանակ։

Ռաշադը ամենամեծ հաջողությունը ձեռք է բերել Քոսբի Բիլի հետ «Քոսբի շոու» սիթքոմում խաղացած հարուստ դատապաշտպան Քլեր Հաքսթբլի դերով։ Շոուն դարձել է 1980-ական թվականների ամենամեծ հիթը, որը վերածնել է սիթքոմ ժանրը, բազմազանություն է մտցրել հեռուստատեսությունում, որպես առաջին հաջողված շոուներից, որտեղ գլխավոր դերերում աֆրոամերիկացիներն էին։ Սերիալում իր դերի համար Ռաշադը երկու անգամ առաջադրվել է Կատակերգական հեռուստասերիալում լավագուն կանացի դերի «Էմմի» մրցանակի, ստացել է նաև մի շարք այլ մրցանակներ։ Շոուն տևել է ութ եթերաշրջան՝ 1984-1992 թվականները։

1996 թվականին Ռաշադը կրկին Քոսբի Բիլի հետ «Քոսբի» սիթքոմում խաղացած դերով վերադարձել է հեռուստատեսություն։ Շոուն, չնայած հաջողությանը, այնքան մեծ չէր, որքան նախորդ նախագիծը և ավատվել է 2000 թվականին։ 2008 թվականին խաղացել է «Չամիչը արևի տակ» հեռուստաֆիլմի հեռուստապիես տարբերակում և առաջադրվել է «Էմմի մրցանակ մինի-սերիալում կամ ֆիլմում լավագույն կանացի դերի համար» և «ԱՄՆ կինոդերասանների գիլդիայի մրցանակ հեռուստաֆիլմերի կամ մինի-սերիալի լվագույն կանացի դերի համար»։ 2010 թվականին եղել է «Երգեր սիրո մասին» կինոֆիլմի դերասանական կազմի անդամ, իսկ 2012 թվականին «Երկաթե մագնոլիաներ» ֆիլմում՝ Ռոբերտ Հերլինգի պիեսի հերթական նույնանուն տարբերակում, խաղացել է Քլերի դերը։

Ֆիլիսիա Ռաշադը ամուսնացած է եղել երեք անգամ, ունի դուստր՝ Կոնդոլա Ռաշադը, որը նույնպես դերասանուհի է։ 2012 թվականին նրանք միասին նկարահանվել են «Երկաթե մագնոլիաներ» ֆիլմում։

## Ֆիլմագրություն

## Ծանոթագրություններ

## Արտաքին հղումներ
* Cat on a Hot Tin Roof All African-American production website 
* Honoring Our Own Westchester Magazine

Կատեգորիա:1948 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասաններ
Կատեգորիա:Հյուստոն քաղաքում ծնվածներ
Կատեգորիա:Հովարդի համալսարանի շրջանավարտներ
Կատեգորիա:Հունիսի 19 ծնունդներ
Կատեգորիա:Թատրոնի ամերիկացի դերասանուհիներ